open-index/open-wikipedia-markdown huggingface dataset:
เดวิด โบวส์-ลีออน

**เซอร์ เดวิด โบวส์-ลีออน** () เกิดเมื่อวันที่ 2 พฤษภาคม 2445 เป็นบุตรชายคนสุดท้อง ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น เขามีพี่น้องร่วมบิดามารดาดังนี้
#ไวโอเลท โบวส์-ลีออน
#แมรี แอลฟินสโตน เลดีแอลฟินสโตน
#แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น
#จอห์น โบวส์-ลีออน
#อเล็กซานเดอร์ โบวส์-ลีออน
#เฟอร์กัส โบวส์-ลีออน
#โรส เลเวนสัน-โกเวอร์ เคาน์เตสแกรนด์วิลล์
#ไมเคิล โบวส์-ลีออน
#เอลิซาเบธ โบวส์-ลีออน

เขาเป็นพระอนุชาคนเดียวใน สมเด็จพระราชินีเอลิซาเบธ พระราชชนนี พระราชมาตุลา (น้าชาย) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน เมื่อวันที่ 6 กุมภาพันธ์ พ.ศ. 2472 เขาแต่งงานกับราเชล พอลลีน สเปนเดอร์-เคลย์ (19 มกราคม พ.ศ. 2450 – 21 มกราคม พ.ศ. 2539) บุตรสาวคนเล็กของเฮอร์เบิร์ต เฮนรี สเปนเดอร์-เคลย์ ทั้งสองมีบุตรด้วยกัน 2 คน คือ
*ดาวินา แคเธอรีน โบวส์-ลีออน (2 พฤษภาคม พ.ศ. 2473 – 1 พฤศจิกายน พ.ศ. 2560); แต่งงานเมื่อวันที่ 14 มกราคม พ.ศ. 2503 กับ จอห์น ดาลริมเปิล เอิร์ลที่ 13 แห่งสเตรียร์ 
*เซอร์ ไซมอน อเล็กซานเดอร์ โบวส์-ลีออน (เกิด 17 มิถุนายน พ.ศ. 2475); แต่งงานกับ แคโรไลน์ ไพค์ (เกิด 27 กันยายน พ.ศ. 2483) เมื่อวันที่ 11 เมษายน พ.ศ. 2509

ในช่วงสงครามโลกครั้งที่สอง เขาเป็นนายอำเภอของ ฮาร์ตฟอร์ดเชอร์ ในปี พ.ศ. 2493 และเป็นผู้หมวดแห่งฮาร์ตฟอร์ดเชอร์ ตั้งแต่วันที่ 1 กรกฎาคม พ.ศ. 2495 จนกระทั่งเสียชีวิต

เมื่อวันที่ 15 ธันวาคม พ.ศ. 2491 เขาเข้าร่วมพระราชพิธีประกาศพระนาม เจ้าฟ้าชายชาลส์ และเขาเป็นพระบิดาทูลหัวด้วย โดยมีสมาชิกพระราชวงศ์อื่นๆ คือ สมเด็จพระเจ้าจอร์จที่ 6 แห่งสหราชอาณาจักร สมเด็จพระราชาธิบดีโฮกุนที่ 7 แห่งนอร์เวย์ มาเรียแห่งเท็ค เจ้าหญิงมาร์กาเรต เคาน์เตสแห่งสโนว์ดอน (เดเวิดเอง ก็เป็นพระบิดาทูลหัวในเจ้าหญิงมาร์กาเร็ต)  เจ้าหญิงวิคโทรีอาแห่งเฮ็สเซินและริมไรน์ แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า และ เจ้าชายจอร์จแห่งกรีซและเดนมาร์ก

เขาถึงแก่กรรมด้วยอาการหัวใจวายหลังจากป่วยเป็นอัมพาตครึ่งซีกเมื่อวันที่ 13 กันยายน พ.ศ. 2504 อายุ 59 ปี โดยเขาถึงแก่กรรมปีเดียวกันกับ แมรี แอลฟินสโตน เลดีแอลฟินสโตน พี่สาวของเขา โดยงานศพจัดขึ้นที่ Ballater และเขาถูกฝังไว้ที่ Walden Bury ของ St. Paul ภรรยาม่ายของเขาเสียชีวิตในอีก 34 ปีต่อมาในวันที่ 21 มกราคม พ.ศ. 2539 อายุ 89 ปี
## อ้างอิง
*Thornton, Michael (September 1985). Royal feud: the Queen Mother and the Duchess of Windsor. M. Joseph. ISBN 9780718126001. Retrieved 29 July 2013.
*Gardeners Chronicle & New Horticulturist. Haymarket Publishing. 1954. Retrieved 29 July 2013.
*"No. 239587". The London Gazette. 1 July 1952. p. 3587.
*"The Christening of Prince Charles". Royal Collection Trust. Retrieved 18 February 2022.
*Fletcher, Harold Roy (1969). The story of the Royal Horticultural Society, 1804–1968. Oxford U. P. for the Royal Horticultural Society. ISBN 978-0-19-212944-4. Retrieved 29 July 2013.
*The Lily Year Book. Royal Horticultural Society. 1959. Retrieved 29 July 2013.
*Proceedings of the Third World Orchid Conference. Royal Horticultural Society. 1960. Retrieved 29 July 2013.
*Vickers, Hugo (2006). Elizabeth: The Queen Mother. Arrow Books/Random House. p. 394. ISBN 978-0-09-947662-7.
หมวดหมู่:บุคคลที่เกิดในปี พ.ศ. 2445
หมวดหมู่:บุคคลที่เสียชีวิตในปี พ.ศ. 2504
หมวดหมู่:ตระกูลโบวส์-ลีออน
หมวดหมู่:เซอร์
แอลเบเนียในอารักขาของอิตาลี (ค.ศ. 1939–1943)

**แอลเบเนียในอารักขาของอิตาลี** บางครั้งรู้จักกันในชื่อ **ราชอาณาจักรแอลเบเนีย** หรือ **เกรตเทอร์แอลเบเนีย** เป็นช่วงเวลาหนึ่งของประเทศแอลเบเนียในฐานะรัฐในอารักขาของราชอาณาจักรอิตาลี ซึ่งทางปฏิบัติแล้วถูกรวมเป็นส่วนหนึ่งกับอิตาลี มีประมุขแห่งรัฐคือพระเจ้าวิตโตรีโอ เอมานูเอเลที่ 3 แห่งอิตาลี และมีรัฐบาลของตนเองอย่างเป็นทางการ จากการที่แอลเบเนียตกอยู่ภายใต้การปกครองของผู้ว่าการอิตาลีนับตั้งแต่การยึดครองทางทหารใน ค.ศ. 1939 จนถึง ค.ศ. 1943 ทำให้แอลเบเนียในช่วงเวลานี้ยุติสถานะความเป็นรัฐเอกราชลงและกลายเป็นส่วนหนึ่งของเขตปกครองตนเองของจักรวรรดิอิตาลี รัฐบาลอิตาลีพยายามหลอมรวมแอลเบเนียตามแนวคิดเกรตเทอร์อิตาลี โดยการเปลี่ยนชาวแแอลเบเนียเป็นพลเมืองอิตาลี และเริ่มมีการตั้งถิ่นฐานของชาวอิตาลีในแอลเบเนียมากขึ้นเพื่อเปลี่ยนแอลเบเนียให้กลายเป็นส่วนหนึ่งของดินแดนอิตาลีทีละน้อย

ตามสนธิสัญญาลอนดอนในช่วงสงครามโลกครั้งที่หนึ่ง ไตรภาคีได้ให้สัญญาการยกดินแดนแอลเบเนียตอนกลางและใต้แก่อิตาลีเพื่อตอบแทนสำหรับการเข้าร่วมต่อต้านฝ่ายมหาอำนาจกลาง ในเดือนมิถุนายน ค.ศ. 1917 เมื่อทหารอิตาลีเข้ายึดครองพื้นที่จุดสำคัญของแอลเบเนีย อิตาลีได้ประกาศให้แอลเบเนียตอนกลางและใต้เป็นรัฐในอารักขาของตน อย่างไรก็ตาม สัญญาที่ให้ไว้กับอิตาลีถูกระงับลงในเดือนกันยายน ค.ศ. 1920 เมื่ออิตาลีได้รับแรงกดดันให้ถอนกำลังออกจากดินแดนดังกล่าว อิตาลีไม่พอใจต่อผลตอบแทนที่ได้รับเพียงเล็กน้อยจากการเจรจาสันติภาพ ซึ่งถือว่าเป็นการละเมิดสนธิสัญญาลอนดอน นักฟาสซิสต์อิตาลีได้อ้างว่าชาวแอลเบเนียมีความเชื่อมโยงทางชาติพันธุ์กับชาวอิตาลีจากการโยงใยกับประชากรอิตาริค อิลลิเรีย และโรมโบราณ และได้กล่าวถึงอิทธิพลของจักรวรรดิโรมันและเวนิสที่มีต่อแอลเบเนีย ซึ่งทำให้อิตาลีมีสิทธิในการครองครองดินแดนนี้ นอกจากนี้ ชาวแอลเบเนียหลายแสนคนยังถูกบังคับอพยพไปยังภาคใต้ของอิตาลี เพื่อใช้เป็นข้ออ้างสำหรับการผนวกแอลเบเนียเป็นรัฐเดียว อิตาลีให้การสนับสนุนอุดมการณ์เรียกร้องดินแดนของชนชาติเดียวกันของชาวแอลเบเนีย โดยมุ่งต่อต้านดินแดนคอซอวอของยูโกสลาเวีย และอิไพรัสของกรีซที่มีประชากรส่วนใหญ่เป็นแอลเบเนีย โดยเฉพาะอย่างยิ่งตามแนวพรมแดนชาเมเรีย (Chameria) ที่มีชนกลุ่มน้อยแอลเบเนียชาติพันธุ์ชาม (Cham Albania) อาศัยอยู่

## ดูเพิ่ม
* การบุกครองแอลเบเนียของอิตาลี

## อ้างอิง

## แหล่งข้อมูลอื่น
* Official Italian documents about the union between Italy and Albania (ภาษาอิตาลี)
*Map of Albania during World War II
*Map of Albania during World War II 
*Map of Albania during World War II

หมวดหมู่:การยึดครองดินแดนในสงครามโลกครั้งที่สอง
หมวดหมู่:การยึดครองทางทหารของอิตาลี
หมวดหมู่:รัฐบริวารของฟาสซิสต์อิตาลี
หมวดหมู่:รัฐรวบอำนาจเบ็ดเสร็จ
หมวดหมู่:อดีตรัฐในอารักขา
หมวดหมู่:ราชอาณาจักรในอดีต

หมวดหมู่:รัฐและดินแดนที่ก่อตั้งในปี พ.ศ. 2482
หมวดหมู่:สิ้นสุดในปี พ.ศ. 2486
วีระ ปัทมสิริวัฒน์

**วีระ ปัทมสิริวัฒน์** (13 กุมภาพันธ์ พ.ศ. 2484 - 22 มีนาคม พ.ศ. 2544) อดีตสมาชิกสภาผู้แทนราษฎรจังหวัดพิษณุโลก 6 สมัย และอดีตกรรมการบริหารพรรคชาติพัฒนา

## ประวัติ
นายวีระ เกิดเมื่อวันที่ 13 กุมภาพันธ์ พ.ศ. 2484 ที่ตำบลแก่งโสภา อำเภอวังทอง จังหวัดพิษณุโลก โดยบิดาและมารดาของนายวีระประกอบอาชีพค้าขายอยู่ในตลาดอําเภอวังทอง นายวีระสําเร็จการศึกษาขั้นสูงสุดคือ ประกาศนียบัตรวิชาชีพ (ปวช.) วิทยาลัยพาณิชยการเชตุพนกรุงเทพมหานคร

นายวีระ ถึงแก่อนิจกรรมเมื่อวันที่ 22 มีนาคม พ.ศ. 2544 ขณะดำรงตำแหน่งสมาชิกสภาผู้แทนราษฎร

## งานการเมือง
วีระได้รับเลือกตั้งครั้งแรกในการเลือกตั้งสมาชิกสภาผู้แทนราษฎร พ.ศ. 2529 สังกัดพรรคชาติไทย ต่อมาย้ายมาสังกัดพรรคชาติพัฒนาในปี พ.ศ. 2535 และได้รับเลือกตั้งเรื่อยมาทุกครั้ง ในปี พ.ศ. 2542 ได้รับการแต่งตั้งให้ดำรงตำแหน่งผู้ช่วยเลขานุการรัฐมนตรีว่าการกระทรวงคมนาคม การประชุมใหญ่ของพรรคชาติพัฒนาในวันที่ 26 สิงหาคม พ.ศ. 2543 นายวีระได้รับเลือกให้ดำรงตำแหน่งกรรมการบริหารพรรค แต่ก็ลาออกในวันที่ 15 พฤศจิกายนปีเดียวกัน เพื่อย้ายมาสังกัดพรรคไทยรักไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอวังทอง
หมวดหมู่:นักการเมืองจากจังหวัดพิษณุโลก
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
ยูโกะ โอโนะ

**ยูโกะ โอโนะ** (大野 柚布子おおの ゆうこ, 2 พฤศจิกายน 1993 –) เป็นนักพากย์หญิงชาวญี่ปุ่น เกิดที่นครนาโงยะ จังหวัดไอจิ สังกัดเมาซูโปรโมชัน ส่วนสูง 143 ซม.

## ผลงานพากย์
* *[[3P! วัยปิ๊งจังหวะป็อป]]* (โกโต จุง)
* *[[18if]]* (ทามากิ)
* *[[โรงเตี๊ยมของคุณจิ้งจอก]]* (ยุซึ)
* *[[มาโฮโชโจะไซต์]]* (อาซางิริ อายะ)
* *[[องงากุโชโจะ]]* (ยุกิโนะ ฮิโย)
* *[[Infinite Dendrogram]]* (เนเมซิส)
* *[[สึกุโมโมะ ภูตสาวแสบดุ]]* (อาซามิ)
* *[[เหล่าผู้กล้าระแวงสังคมรวมตัวกู้โลก]]* (รีเน)
* *[[เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ-]]* (ปัลมา)
* *[[สกิลโกงไร้เทียมทาน สร้างตำนานในสองโลก -ชีวิตพลิกผันด้วยการอัปเลเวล-]]* (โซระ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากนาโงยะ
หมวดหมู่:นักพากย์หญิงชาวญี่ปุ่น
เพลูรุ

**เพลูรุ** () หรือ **เบลูร์** (อักษรโรมัน: Belur) เป็นเมืองและหมู่บ้านในอำเภอฮัสซาน รัฐกรณาฏกะ ประเทศอินเดีย เพลูรุยังเป็นราชธานีแรกของจักรวรรดิโหยสละ ก่อนที่จะสร้างและย้ายราชธานีไปยังทวารสมุทร หรือที่ปัจจุบันคือหเลพีฑ

เพลูรุเป็นที่รู้จักมากจากจันนเกศวเทวาลัย เทวาลัยบูชาพระวิษณุ ซึ่งเป็นหนึ่งในตัวอย่างชิ้นที่ดีที่สุดของประติมากรรมและสถาปัตยกรรมโหยสละ สร้างขึ้นด้วยธรรมเนียมอย่างกรรณาฏ-ทราวิฑ และตามคำสอนของรามานุชาจารย์ รวมถึงเป็นแหล่งแสวงบุญของผู้นับถือนิกายไวษณวะมาตั้งแต่อย่างน้อยศตวรรษที่ 12 บรรดาเทวสถานโหยสละที่เพลูรุและหเลพิฑูได้รับการเสนอชื่อเบื้องต้นเป็นแหล่งมรดกโลกของยูเนสโก 

## อ้างอิง

หมวดหมู่:เมืองในรัฐกรณาฏกะ
จังหวัดไทนัง

**จังหวัดไทนัง** () เป็นเขตการปกครองหนึ่งในของไต้หวันขณะอยู่ภายใต้การปกครองของจักรวรรดิญี่ปุ่น ปัจจุบันเป็นพื้นที่ของนครไถหนาน นครเจียอี้ เทศมณฑลเจียอี้ และเทศมณฑลยฺหวินหลิน

## ประชากร

## การแบ่งเขตการปกครอง
thumb|แผนที่จังหวัดไทนัง

### นครและอำเภอ
ใน ค.ศ. 1945 (ปีโชวะที่ 20) จังหวัดไทนังแบ่งออกเป็น 2 นคร และ 10 อำเภอ ดังนี้

### เมืองและหมู่บ้าน
แต่ละอำเภอแบ่งออกเป็นเมือง (街) และหมู่บ้าน (庄) ดังนี้

## ดูเพิ่ม
* ผู้สำเร็จราชการไต้หวัน
* เขตการปกครองของไต้หวัน

ท
หมวดหมู่:สิ้นสุดในปี พ.ศ. 2488
หมอทะลุมิติ

**หมอทะลุมิติ** () เป็นละครซีรีส์ญี่ปุ่น ออกอากาศครั้งแรกทางช่องทีบีเอส ในปี ค.ศ. 2009 และซีซั่นที่ 2 ในปี ค.ศ. 2011 สร้างจากการ์ตูนญี่ปุ่นเรื่อง *[[จิน หมอทะลุศตวรรษ]]* เขียนโดยโมโตกะ มูรากามิ

เป็นหนึ่งในละครยอดนิยมแห่งปีและได้รับรางวัลสำคัญมากมายเลย

## เนื้อเรื่อง
### ซีซัน 1
เรื่องราวเกี่ยวกับศัลยแพทย์สมองชื่อ จิน มินากาตะ ผู้ต้องทนทุกข์ทรมานตลอด 2 ปีที่ผ่านมา เมื่อคู่หมั้นของเขา มิกิ ซึ่งเป็นหมอเหมือนกัน เป็นเจ้าหญิงนิทราหลังจากการผ่าตัดที่เขาเป็นผู้ผ่าตัด อยู่มาวันหนึ่งเขาหมดสติบนดาดฟ้าของโรงพยาบาลเพราะผู้ป่วยที่กำลังตื่นตระหนกคนหนึ่ง และเมื่อตื่นขึ้นมาก็พบว่าตัวเองถูกพาย้อนเวลากลับไปในช่วงปลายยุคเอโดะ ในไม่ช้าเขาก็ถูกโจมตีโดยซามูไร แต่เขาก็หลบหนีได้ด้วยความช่วยเหลือจากชายคนหนึ่งชื่อเคียวทาโร ทาชิบานะ เคียวทาโรได้รับบาดเจ็บสาหัสที่ศีรษะในขณะที่พยายามปกป้องจิน แต่จินก็สามารถช่วยชีวิตเขาได้แม้จะขาดอุปกรณ์ทางการแพทย์ที่เหมาะสมก็ตาม ด้วยเหตุนี้ ซากิ น้องสาวของเคียวทาโรจึงเริ่มสนใจจิน และกลายเป็นผู้ช่วยของเขา ในขณะเดียวกัน จินก็มุ่งมั่นที่จะหาทางกลับสู่ปัจจุบัน

### ซีซัน 2
2 ปีผ่านไปตั้งแต่ซีซันที่แล้ว จินและซากิพัฒนายาสำหรับแม่ของซากิที่เป็นโรคเหน็บชาขั้นรุนแรง ขณะเดียวกัน ซากาโมโตะ เรียวมะ ขอให้จินดูแลซากูมะ โชซัง อาจารย์ของคัตสึ ไคชู โชซังอยู่ในอาการขั้นวิกฤตหลังจากถูกโจมตีโดยกลุ่มชินเซ็งงูมิ (ตำรวจลับ) จินไม่เต็มใจเพราะการรักษาโชซังหมายถึงการเปลี่ยนเส้นทางของประวัติศาสตร์ อย่างไรก็ตาม โชซังบอกจินว่าเขาก็มาจาก "ปัจจุบัน" เช่นกัน

## รางวัล
### ''หมอทะลุมิติ ภาค 1''

## อ้างอิง

หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:ละครโทรทัศน์ญี่ปุ่นในปี พ.ศ. 2552
หมวดหมู่:ละครโทรทัศน์ญี่ปุ่นในปี พ.ศ. 2554
หมวดหมู่:ละครโทรทัศน์ของสถานีโทรทัศน์ทีบีเอสทีวี
กฎของสแน็ล

thumb| แผนผังของกฎของสเนลล์
**กฎของสแน็ล** (Snell's law) เป็นกฎที่แสดงความสัมพันธ์ระหว่างมุมตกกระทบและมุมหักเหในปรากฏการณ์การหักเหของคลื่นโดยทั่วไป เรียกอีกอย่างว่า **กฎการหักเห** (law of refraction) กฎนี้สามารถอธิบายได้ด้วยหลักการของเฮยเคินส์

## คำนิยาม
ให้ความเร็วคลื่นในตัวกลาง A เป็น v_{\mathrm{A}} ความเร็วคลื่นในตัวกลาง B เป็น v_{\mathrm{B}} มุมตกกระทบจากตัวกลาง A ไปยังตัวกลาง B (หรือมุมหักเหจาก B ไปยัง A) เป็น \theta_{\mathrm{A}} มุมตกกระทบจากตัวกลาง B ไปยังตัวกลาง A (หรือมุมหักเหจาก A ไปยัง B) เป็น \theta_{\mathrm{B}} แล้ว จะได้ความสัมพันธ์ดังนี้

:  { \sin \theta_{\mathrm{A}} \over {\sin \theta_{\mathrm{B}}} } = {v_{\mathrm{A}} \over {v_{\mathrm{B}}} }

ในที่นี้  {v_{\mathrm{A}} \over {v_{\mathrm{B}}} } นิยามเป็น "ดัชนีหักเหสัมพัทธ์ของตัวกลาง B เทียบกับตัวกลาง A" และเขียนใหม่เป็น n_{\mathrm{AB}} (หรือ n_{\mathrm{A\rightarrow B}} )

: { \sin \theta_{\mathrm{A}} \over {\sin \theta_{\mathrm{B}}} } = {v_{\mathrm{A}} \over {v_{\mathrm{B}}} } = n_}

## ประวัติศาสตร์
ทอเลมี ชาวกรีกแห่งอเล็กซานเดรีย ได้พบความสัมพันธ์ระหว่างมุมตกกระทบและการหักเหของแสง แต่มีความไม่ถูกต้องเมื่อมุมมีขนาดใหญ่ แม้ว่าทอเลมีจะมั่นใจว่าเขาได้พบกฎที่แน่นอนจากการทดลองแล้ว แต่เขาก็ได้ทำการปลอมแปลงข้อมูลเพื่อให้สอดคล้องกับทฤษฎี (ความเอนเอียงเพื่อยืนยัน) อิบน์ อัลฮัยษัมเกือบจะค้นพบกฎการหักเหของแสงจากหนังสือของเขาในปี ค.ศ. 1021 แต่ก็ยังไม่ประสบความสำเร็จในการค้นพบ

กฎการหักเหของแสงได้รับการอธิบายอย่างถูกต้องเป็นครั้งแรกในบทความปี ค.ศ. 984 โดย อิบน์ ซาห์ล แห่ง แบกแดด ซาห์ลใช้กฎนี้ในการคำนวณรูปร่างของเลนส์ที่ปราศจากความคลาดทางเรขาคณิต

กฎการหักเหของแสงถูกค้นพบอีกครั้งโดย ทอมัส แฮริออต ในปี 1602 แม้ว่าแฮริออตจะเขียนจดหมายติดต่อกับโยฮันเนิส เค็พเพลอร์เกี่ยวกับเรื่องนี้ แต่ผลลัพธ์นี้ก็ไม่เคยถูกเผยแพร่ หลังจากนั้น วิลเลอบรอร์ท สแน็ล ชาวดัตช์ ได้ค้นพบกฎนี้ด้วยตัวเองในปี 1621 แต่ก็ไม่ได้เผยแพร่ในช่วงชีวิตของเขา

ที่ฝรั่งเศส เรอเน เดการ์ตก็ได้เผยแพร่ผลงานตีพิมพ์ในปี 1637 ซึ่งได้พิสูจน์และอธิบายหลักการเดียวกันนี้ อย่างไรก็ตาม ปีแยร์ เดอ แฟร์มา ไม่ยอมรับการพิสูจน์ของเดการ์ต และได้อธิบายด้วยหลักการของแฟร์มา ซึ่งได้ผลลัพธ์เดียวกัน แฟร์มายังได้กล่าวหาว่าเดการ์ตลอกเลียนแบบบทความของสแน็ล

ทุกวันนี้ ในภาษาฝรั่งเศส กฎของสแน็ลถูกเรียกว่า **กฎของเดการ์ต** (Lois de Descartes) หรือ **กฎของสแน็ล–เดการ์ต** (Lois de Snell–Descartes)

ในปี ค.ศ. 1678 คริสตียาน เฮยเคินส์ ได้แสดงให้เห็นว่ากฎของสแน็ลเกิดขึ้นจากธรรมชาติของคลื่นของแสงได้อย่างไร โดยใช้หลักการของเฮยเคินส์

## อ้างอิง

หมวดหมู่:ทัศนศาสตร์เชิงเรขาคณิต
สภาพให้ซึมผ่านได้

**สภาพให้ซึมผ่านได้** (permeability) อาจหมายถึง
* สภาพให้ซึมผ่านได้ทางแม่เหล็ก
* สภาพให้ซึมผ่านได้ของหลอดเลือด
* สภาพให้ซึมผ่านได้ (โลกศาสตร์)
กีฬาซอฟต์เทนนิสในซีเกมส์ 2023

การแข่งขัน **[[ซอฟต์เทนนิส]]** ในมหกรรมกีฬา **[[ซีเกมส์ 2023]]** มีโปรแกรมที่จะจัดขึ้นตั้งแต่วันที่ 6–10 พฤษภาคม พ.ศ. 2566. แต่ละประเภทจะจัดขึ้นใน เทนนิส สปอร์ตส์ เซ็นเตอร์, พหุกีฬาสถานชาติมรดกเตโช. ทั้งหมด 7 เหรียญที่จะมอบให้ในสองเหตุการณ์รวมกัน.

## ตารางเหรียญรางวัล

## สรุปผู้ได้รับเหรียญรางวัล

## อ้างอิง

ซอฟต์เทนนิส
2023
ไมก์ แอชลีย์

**ไมเคิล เจมส์ วอลเลซ แอชลีย์** (; เกิด 9 กันยายน ค.ศ. 1964) เป็นผู้ประกอบการค้าปลีกชาวอังกฤษและประธานเจ้าหน้าที่ฝ่ายบริหารบริษัทเฟรเซอส์กรูปจำกัด (มหาชน) (เดิมชื่อ สปอร์ตไดเร็กต์อินเตอร์เนชันแนล) เขาเป็นเจ้าของสโมสรฟุตบอลนิวคาสเซิลยูไนเต็ด ระหว่างปี ค.ศ. 2007 ถึง ค.ศ. 2021 จากการจัดอันดับของ *Sunday Times Rich List* ในปี ค.ศ. 2021 แอชลีย์เป็นบุคคลที่ร่ำรวยที่สุดอันดับที่ 61 ในสหราชอาณาจักร โดยมีมูลค่าสุทธิประมาณ 2.718 พันล้านปอนด์ ในเดือนสิงหาคม ค.ศ. 2021 แอชลีย์ประกาศว่าเขาตั้งใจที่จะก้าวลงจากตำแหน่งซีอีโอของเฟรเซอส์กรูปในเดือนพฤษภาคม ค.ศ. 2022 แต่จะยังคงเป็นกรรมการอยู่

## ประวัติ
แอชลีย์เกิดที่วอลซอลล์ในเวสต์มิดแลนส์ ใน ค.ศ. 1964 และเติบโตในเบิร์นแฮม พ่อของเขาเป็นผู้จัดการร้านอาหาร

## อ้างอิง

หมวดหมู่:นักธุรกิจชาวอังกฤษ
หมวดหมู่:กรรมการและประธานสโมสรฟุตบอลนิวคาสเซิลยูไนเต็ด
หมวดหมู่:บุคคลจากเทศมณฑลสแตฟฟอร์ดเชอร์
วัดเจริญประชาธรรม

**วัดเจริญประชาธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเสด็จ อำเภอเคียนซา จังหวัดสุราษฎร์ธานี ปัจจุบันมีพระใบฎีกา แซม สุธมฺโม เป็นเจ้าอาวาส

วัดเจริญประชาธรรม หรือ **วัดในปราบ** เดิมเป็นสำนักสงฆ์ชื่อ **ที่พักสงฆ์บ้านในปราบ** ชื่อ "ในปราบ" เรียกตามชื่อหมู่บ้านที่วัดตั้งอยู่ ต่อมาเมื่อขอตั้งวัด เจ้าอาวาสเห็นว่าประชาชนละแวกวัดเป็นผู้มีศีลธรรมที่ดีและเพื่อให้วัดมีความเจริญรุ่งเรืองเกี่ยวกับธรรมะ จึงตั้งว่า "วัดเจริญประชาธรรม" ประวัติการสร้างวัดกล่าวว่าหลวงพ่อชื่น (เจ้าอาวาส) มีความคิดที่จะสร้างที่พักของพระสงฆ์ในพื้นที่บ้านในปราบ ต่อมาจึงได้รับศรัทธาบริจาคจากนายวิโรจน์ สุขาพันธ์ และนายชุมพล ส้มเกลี้ยง นายจรูญ แต้มจันทร์ ถวายที่ดินสร้างวัด เนื้อที่ 29 ไร่ 1 งาน 49 ตารางวา ต่อมาได้รับบริจาคเพิ่มอีก 21 ไร่ 2 งาน 13 ตารางวา รวมเป็น 50 ไร่ 3 งาน 62 ตารางวา ตั้งเป็นวัดเมื่อวันที่ 12 กรกฎาคม พ.ศ. 2553 ต่อมาได้รับพระราชทานวิสุงคามสีมา เมื่อวันที่ 21 มกราคม พ.ศ. 2554

สิ่งก่อสร้างภายในวัดมีเจดีย์ทรงอยุธยาผสานศิลปะศรีวิชัย สร้างแล้วเสร็จเมื่อ พ.ศ. 2551 สร้างด้วยคอนกรีตเสริมเหล็ก ก่ออิฐถือปูน กว้าง 29 เมตร สูง 39 เมตร  ลวดลายปูนปั้น ยอดเจดีย์ทองคำ พื้นปูหินขัด ด้านล่างติดกระจกรั้วสแตนเลส รอบเจดีย์ประดับด้วยเสาหงส์ ภายในเจดีย์ประดิษฐานรูปหล่อพ่อท่านคล้ายวาจาสิทธิ์ และรูปหล่อหลวงพ่อชื่น (เจ้าอาวาสวัดเจริญประชาธรรม) พระพุทธรูป ข้าวของเครื่องใช้ของหลวงพ่อชื่น และพิธีปลุกเสกวัตถุมงคลต่าง ๆ ส่วนห้องโถงด้านล่างเป็นสถานที่จัดประชุม และกิจกรรมต่าง ๆ วัดยังมีอุโบสถทรงไทย วิหารพ่อท่านคล้าย เป็นต้น

## อ้างอิง

หมวดหมู่:ก่อตั้งในประเทศไทยในปี พ.ศ. 2553

เจริญประชาธรรม
หมวดหมู่:อำเภอเคียนซา
การเลือกตั้งในกรุงเทพมหานคร พ.ศ. 2565

**การเลือกตั้งในกรุงเทพมหานคร พ.ศ. 2565** เป็นการเลือกตั้งผู้บริหารกรุงเทพมหานครในปี พ.ศ. 2565 ซึ่งเกิดขึ้นในวันเดียวกันคือ 22 พฤษภาคม ดังนี้
* การเลือกตั้งผู้ว่าราชการกรุงเทพมหานคร พ.ศ. 2565
* การเลือกตั้งสมาชิกสภากรุงเทพมหานคร พ.ศ. 2565
ไซมอน โบวส์-ลีออน

**เซอร์ ไซมอน โบวส์-ลีออน** () เกิดเมื่อวันที่ 17 มิถุนายน 2475 เป็นบุตรชายคนเล็กใน เดวิด โบวส์-ลีออน กับ ราเชล สเปนเดอร์-เคลย์ เขามีพี่สาว 1 คน คือ
#ดาวินา แคเธอรีน โบวส์-ลีออน (2 พฤษภาคม พ.ศ. 2473 – 1 พฤศจิกายน พ.ศ. 2560)

เขาเป็นพระภาติยะใน สมเด็จพระราชินีเอลิซาเบธ พระราชชนนี พระญาติชั้นแรกใน สมเด็จพระราชินีนาถเอลิซาเบธที่ 2 แห่งสหราชอาณาจักร และด้วยความที่เขามีอายุน้อยกว่าสมเด็จพระราชินีนาถเอลิซาเบธที่ 2 ราว 6 ปี ส่งผลให้เขามัศักดิ์เป็น พระราชมาตุลา (น้าชาย) ใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน

เมื่อวันที่ 11 เมษายน พ.ศ. 2509 เขาแต่งงานกับแคโรไลน์ แมรี วิกตอเรีย ไพค์ (เกิดเมื่อวันที่ 27 กันยายน พ.ศ. 2483) และทั้งสองมีบุตรด้วยกัน 4 คน คือ
*โรสแมรี โบวส์-ลีออน
*เฟอร์กัส โบวส์-ลีออน
*เดวิด โบวส์-ลีออน
*แอนดรูว์ โบวส์-ลีออน

## อ้างอิง
*"Sir Simon Bowes Lyon, KCVO". Debrett's. Retrieved 14 November 2012.
*"Sir Simon Alexander Bowes-Lyon". ThePeerage.com. Retrieved 14 November 2012.

หมวดหมู่:บุคคลที่เกิดในปี พ.ศ. 2475
หมวดหมู่:ตระกูลโบวส์-ลีออน
หมวดหมู่:เซอร์
ค่าคงตัวแม่เหล็ก

**ค่าคงตัวแม่เหล็ก** (magnetic constant) หรือ **สภาพให้ซึมผ่านได้ของสุญญากาศ** (vacuum permeability) เป็น ค่าคงตัวทางฟิสิกส์ ที่หมายถึงสภาพให้ซึมผ่านได้ทางแม่เหล็กในสุญญากาศ มักเขียนแทนด้วยสัญลักษณ์ \mu_0

ค่าคงตัวแม่เหล็กเป็นค่าคงตัวสากลซึ่งมาจากการทดลอง เชื่อมโยงกับการวัดทางกลศาสตร์และทฤษฎีแม่เหล็กไฟฟ้า โดยมีที่มาจากสมการสนามแม่เหล็ก ที่เกิดจากการเคลื่อนที่ของอนุภาคที่มีประจุหรือกระแสไฟฟ้าและยังปรากฏในสมการอื่น ๆ สำหรับสนามแม่เหล็กในสุญญากาศ

ในปี 2006 ค่านี้ได้รับการนิยามโดยระบบหน่วยวัดระหว่างประเทศ เป็นในการนิยามหน่วยฐานเอสไอใหม่ ค.ศ. 2019 ได้มีการนิยามค่าคงตัวแม่เหล็กขึ้นใหม่เป็น

: \mu_0 \approx 1.25663706212(19) \times 10^{-6} \, \textrm{H}\cdot\textrm{m}^{-1} 

ค่าคงตัวแม่เหล็กเป็นค่าคงตัวพื้นฐานทางฟิสิกส์ และเป็นหนึ่งในค่าคงที่ที่ปรากฏใน สมการของแมกซ์เวลล์ในสุญญากาศ ในกลศาสตร์ดั้งเดิม พื้นที่อิสระเป็นแนวคิดในทฤษฎีแม่เหล็กไฟฟ้า ที่สอดคล้องกับสุญญากาศที่สมบูรณ์แบบในทางทฤษฎี บางครั้งเรียกว่า "สุญญากาศของพื้นที่ว่าง" หรือ "สุญญากาศแบบดั้งเดิม"

ในสุญญากาศ ค่าคงที่แม่เหล็กคือ อัตราส่วน ของความหนาแน่นฟลักซ์แม่เหล็ก \mathbf{B} ต่อ ความแรงสนามแม่เหล็ก \mathbf{H}ค่าคงตัวแม่เหล็ก \mu_0 และ ค่าคงตัวไฟฟ้า \varepsilon_0 และอัตราเร็วของแสง สัมพันธ์กันโดย

: c^2\varepsilon_0\mu_0=1

## ศัพท์เฉพาะศาสตร์

NIST/CODATA กล่าวถึง *μ*0 ว่าเป็น *สภาพให้ซึมผ่านได้ทางแม่เหล็กในสุญญากาศ* ก่อนการตีความใหม่ในปี 2019 เคยถูกเรียกว่า *ค่าคงตัวแม่เหล็ก* ในอดีต ค่าคงตัว *μ*0 มีชื่อเรียกที่แตกต่างกันไป ตัวอย่างเช่น ในหนังสือเล่มแดง IUPAP ปี 1987 ค่าคงตัวนี้เรียกว่า สภาพ*ให้ซึมผ่านได้ของสุญญากาศ* คำศัพท์อีกคำหนึ่งซึ่งปัจจุบันหาได้ยากและเลิกใช้แล้ว คือ "*สภาพยอมทางแม่เหล็กของสุญญากาศ* " ดูตัวอย่างเช่น Servant *et al.* ส่วนชื่ออื่น ๆ นอกจากนี้ เช่น "สภาพให้ซึมผ่านได้ของปริภูมิอิสระ" ยังคงแพร่หลายอยู่

องค์กรมาตรฐานต่าง ๆ เคยใช้ชื่อ "ค่าคงตัวแม่เหล็ก" เป็นระยะเวลาสั้น ๆ เพื่อหลีกเลี่ยงการใช้คำว่า "สภาพให้ซึมผ่านได้" และ "สุญญากาศ" ซึ่งมีความหมายในเชิงฟิสิกส์ การเปลี่ยนชื่อเกิดขึ้นเนื่องจาก *μ*0 เป็นค่าที่กำหนดไว้ และไม่ใช่ผลลัพธ์ที่ได้จากการทดลองวัด ในระบบ SI ใหม่ สภาพให้ซึมผ่านได้ของสุญญากาศไม่ถูกกำหนดไว้อีกต่อไป แต่เป็นปริมาณที่วัดได้ที่มีความไม่แน่นอนเกี่ยวเนื่องกับค่าคงตัว (ที่ถูกวัด) ของโครงสร้างละเอียดไร้มิติ

## อ้างอิง

หมวดหมู่:แม่เหล็ก
หมวดหมู่:แม่เหล็กไฟฟ้า
วัดบ้านแสน

**วัดบ้านแสน** (Wan Seng Monastery) เป็นวัดในอำเภอเชียงตุง รัฐฉาน ประเทศพม่า หน้าวัดเป็นเส้นทางสัญจรโบราณที่เชื่อมต่อไปยังเมืองยาง

วัดบ้านแสนเป็นวัดในชุมชนบ้านแสนซึ่งเป็นชาวลัวะ สันนิษฐานว่าวัดสร้างในสมัยพญากือนาแห่งอาณาจักรล้านนา

อาคารเสนาสนะที่สำคัญที่สุดคือ *วิหารโหลง* (วิหารหลวง) มีรูปแบบคล้ายวิหารศิลปะล้านนาและสิมศิลปะล้านช้าง คงได้รับการต่อเติมเรื่อยมา ปัจจุบันมีขนาดกว้าง 3 ห้อง ยาว 9 ห้อง โครงสร้างเป็นไม้ หลังคาทรงจั่วซ้อนสองตับ มุงกระเบื้องดินขอ ลดมุขด้านหน้าและหลัง คล้ายวิหารในล้านนาและล้านช้างผสมกัน ผนังภายในวิหารตกแต่งด้วยลายทองล่องชาด จิตรกรรมสีฝุ่น  แผงไม้คอสองและบานประตูด้านในปิดทองล่องชาดภาพหม้อน้ำปรณกลศ โบสถ์ตั้งอยู่ขวามือของวิหาร เป็นโบสถ์โถงขนาดเล็ก ไม่มีผนัง ทางขึ้นโบสถ์สลักเป็นรูปพญานาค มีสีมาทำจากก้อนหินวางไว้ 4 มุม นอกจากนั้นภายในวัดยังมีศาลาการเปรียญตั้งอยู่ทางขวามือของวิหาร รูปทรงแบบพม่า มีกุฏิ 6 หลัง โครงสร้างทำด้วยไม้ ก่อผนังด้วยอิฐฉาบปูน

## อ้างอิง

บ้านแสน
หมวดหมู่:สิ่งก่อสร้างในเชียงตุง
แบคแลช (2023)

**แบคแลช 2023** () เป็นแบคแลชครั้งที่ 18 ในรูปแบบการจ่ายเมื่อรับชมและการถ่ายทอดสดผ่านสัญญาณต่อเนื่อง ที่ผลิตโดยดับเบิลยูดับเบิลยูอี จัดขึ้นสำหรับนักมวยปล้ำจากค่ายรอว์และสแมคดาวน์ เกิดขึ้นในคืนวันเสาร์ที่ 6 พฤษภาคม ค.ศ. 2023 (เช้าวันอาทิตย์ที่ 7 พฤษภาคมตามเวลาประเทศไทย) ที่ Coliseo de Puerto Rico José Miguel Agrelot ในกรุงซานฮวน ปวยร์โตรีโก นี่เป็นเพย์-เพอร์-วิวครั้งแรกของดับเบิลยูดับเบิลยูอีที่จัดขึ้นในปวยร์โตรีโกตั้งแต่นิวเยียร์สเรโวลูชั่นในเดือนมกราคม ค.ศ. 2005 และเป็นแบคแลชครั้งที่ 2 ที่จัดขึ้นนอกสหรัฐอเมริกาหลังจากแบคแลช (2004)

ชาวปวยร์โตรีโกและแร็ปเปอร์เจ้าของรางวัลแกรมมี แบดบันนี ได้ร่วมในศึกมวยปล้ำครั้งนี้ เดิมทีเขาจะเป็นเจ้าภาพของแบคแลชครั้งนี้ แต่ภายหลังมีการประกาศว่าแบดบันนีจะปล้ำใน San Juan Street Fight กับ Damien Priest ซึ่งมีเชื้อสายเปอร์โตริโกเช่นกัน ผลปรากฏว่า แบดบันนีชนะ ในการปล้ำยังได้เห็นการปรากฏตัวของนักมวยปล้ำชาวปวยร์โตรีโก การ์ลิโต ซึ่งปรากฏตัวครั้งแรกใน WWE นับตั้งแต่วันจันทร์ที่ 1 กุมภาพันธ์ ค.ศ. 2021 ในศึกรอว์ และซาวิโอ เวกา ซึ่งปรากฏตัวครั้งแรกใน WWE นับตั้งแต่เซอร์ไวเวอร์ซีรีส์ (2020)

## งานสร้าง
### ปูมหลัง
แบคแลชเป็นศึกมวยปล้ำอาชีพที่จัดโดย WWE ในปี ค.ศ. 1999

## อ้างอิง

หมวดหมู่:แบคแลช
การบุกครองพม่าของญี่ปุ่น

**การบุกครองพม่าของญี่ปุ่น** เป็นช่วงเริ่มต้นของการทัพพม่าที่เป็นส่วนหนึ่งของเขตสงครามเอเชียตะวันออกเฉียงใต้ในสงครามโลกครั้งที่สอง ซึ่งเกิดขึ้นนานกว่าสี่ปีระหว่างปี ค.ศ. 1942 ถึง 1945 ในช่วงปีแรกของการทัพ กองทัพญี่ปุ่น (รวมถึงกองทัพพายัพของไทย) ได้ขับไล่จักรวรรดิบริติช และกองกำลังจีนออกจากพม่า ซึ่งเป็นจุดเริ่มต้นของญี่ปุ่นยึดครองพม่า

## ไทยยึดครองรัฐฉาน

วันที่ 25 มกราคม ค.ศ. 1942 ญี่ปุ่นขอให้รัฐบาลไทยสมัยจอมพล ป.พิบูลสงคราม ยกกำลังทหารขึ้นไปยึดดินแดนส่วนนี้จากทหารจีนก๊กมินตั๋ง ของจอมพลเจียง ไคเชกและกองทัพสหราชอาณาจักร

ต่อมาวันที่ 22 มกราคม ค.ศ. 1943 กองบัญชาการทหารสูงสุดได้เปลี่ยนชื่อ "แคว้นสหรัฐไทยใหญ่" เป็น "สหรัฐไทยเดิม" อย่างเป็นทางการ และวันที่ 18 พฤษภาคมจึงได้ประกาศยกเลิกกำหนดในทางอรรถคดีที่กองทัพทำสงครามทั่วราชอาณาจักรยกเว้นจังหวัดเชียงรายและสหรัฐไทยเดิม วันที่ 4 กรกฎาคม ค.ศ. 1943 พลเอกฮิเดกิ โทโจ นายกรัฐมนตรีญี่ปุ่น ได้มาพบจอมพล ป. พิบูลสงคราม เพื่อมอบพื้นที่จำนวน 12 เมือง ไทยจึงผนวกดินแดนแคว้นสหรัฐไทยใหญ่และรัฐเมืองพาน (เมืองปั่น) เป็นส่วนหนึ่งของประเทศไทย ทั้งนี้ได้ประกาศจัดตั้งเป็นอำเภอ 12 อำเภอ เมื่อวันที่ 9 กรกฎาคม ค.ศ. 1943 มีการสถาปนาเจ้าฟ้าสิริสุวรรณราชยสสรพรหมลือ เป็นเจ้าผู้ครองนครเชียงตุง และจัดการปกครองสหรัฐไทยเดิมเสมือนจังหวัดหนึ่ง 

ไทยได้มีการทำสนธิสัญญากับญี่ปุ่นเมื่อวันที่ 20 สิงหาคม ค.ศ. 1943 หลังการประกาศมอบดินแดนทั้งหมดให้แก่ประเทศไทยเมื่อวันที่ 18 สิงหาคม ค.ศ. 1943 ราชกิจจานุเบกษาระบุว่า *"ฉะนั้น กลันตัน ตรังกานู ไซบุรี ปะลิส และบันดาเกาะที่ขึ้นหยู่ กับทั้งเชียงตุงและเมืองพาน จึงเปนอันรวมเข้าไนราชอานาจักรไทยตั้งแต่วันที่ 18 สิงหาคม พุทธสักราช 2486 เปนต้นไป"*

## อ้างอิง

## แหล่งข้อมูลอื่น
* Burma Star Association
* Sino-Japanese Air War 1937–45, see 1941 and 1942
* Burma Campaign, Orbat for 1942 campaign, Japan, Commonwealth, Chinese, USA
* A Forgotten Invasion: Thailand in Shan State, 1941–45 
* 
* Siam Goes to War 
* Phayap Army


หมวดหมู่:การทัพพม่า
หมวดหมู่:ภาคพื้นเอเชียตะวันออกเฉียงใต้ในสงครามโลกครั้งที่สอง
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยญี่ปุ่น
หมวดหมู่:การบุกครองโดยไทย
หมวดหมู่:การบุกครองพม่า
หมวดหมู่:สงครามแปซิฟิก
หมวดหมู่:สงครามเกี่ยวข้องกับทวีปเอเชีย
หมวดหมู่:ประวัติศาสตร์การทหารของไทยระหว่างสงครามโลกครั้งที่สอง
หมวดหมู่:ประวัติศาสตร์การทหารของพม่า
หมวดหมู่:ประวัติศาสตร์การทหารของอินเดีย
หมวดหมู่:ยุทธการและปฏิบัติการทางทหารในสงครามโลกครั้งที่สองเกี่ยวข้องกับสหราชอาณาจักร
หมวดหมู่:ประเทศพม่าในปี พ.ศ. 2485
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:ความสัมพันธ์ทางการทหารญี่ปุ่น–พม่า
หมวดหมู่:ความสัมพันธ์ทางการทหารไทย–พม่า
บาสเกตบอลชายรอบคัดเลือกโอลิมปิกรอบปรี-ควอลิฟาย 2024 – โซนอเมริกา

**การแข่งขันบาสเกตบอลชายรอบคัดเลือกโอลิมปิกรอบปรี-ควอลิฟาย 2024** () ในโซน**อเมริกา** จะเป็นหนึ่งในห้ารายการของการแข่งขันบาสเกตบอลชายรอบคัดเลือกโอลิมปิกรอบปรี-ควอลิฟาย 2024 การแข่งขันจะจัดขึ้นตั้งแต่ 12 ถึง 20 สิงหาคม ค.ศ. 2023 ในประเทศอาร์เจนตินา ทีมที่ชนะจะได้สิทธิ์เข้าร่วมการแข่งขันบาสเกตบอลชายรอบคัดเลือกโอลิมปิก 2024

## ทีม
ทีมที่ตกรอบจากการแข่งขันบาสเกตบอลชิงแชมป์โลก 2023 และทีมที่มีอันดับดีที่สุดลำดับถัดไปจะได้เข้าร่วมแข่งขันรายการนี้

## การจับฉลาก
การจับฉลากมีขึ้นในวันที่ 1 พฤษภาคม ค.ศ. 2023

### การจับสาย
มีการประกาศการการจับสายแข่งขันเมื่อวันที่ 29 เมษายน ค.ศ. 2023

## หมายเหตุ

## อ้างอิง

## แหล่งข้อมูลอื่น

หมวดหมู่:กีฬาบาสเกตบอลในโอลิมปิกฤดูร้อน
ฉัตรมงคล บำเพ็ญ

**ฉัตรมงคล บำเพ็ญ** (เกิด 5 พฤษภาคม พ.ศ. 2512) เป็นนักแสดงชาวไทยโด่งดังจากการรับบท พระเจ้าวิเทหราช ในละครเรื่องมโหสถบัณฑิต มหาบัณฑิตแห่งมิถิลานคร (2538), เจิด ในละครเรื่องมนต์รักลูกทุ่ง (2538) และไม้ จากละครเรื่องดอกแก้ว (2539)

## ประวัติและการเข้าสู่วงการ
ฉัตรมงคล บำเพ็ญ มีชื่อเล่นว่า ติ๊ก เกิดเมื่อวันที่ 5 พฤษภาคม พ.ศ. 2512 เข้าสู่วงการในปี พ.ศ. 2537 โดยผลงานการแสดงชิ้นแรกคือละครพื้นบ้านเรื่อง มิติมหัศจรรย์ จากค่ายสามเศียร ทางช่อง 7 นอกจากนี้ในปีเดียวกันยังมีละครอีก 2 เรื่องคือ กระสือ โดยรับบทเป็น ยอด และละครพื้นบ้านเรื่องไกรทอง โดยรับบทเป็น ชาละวัน

ในปี พ.ศ. 2538 ฉัตรมงคลได้แสดงภาพยนตร์เรื่องแรกคือเรื่อง บันทึก (ลับ) ลูกผู้หญิง และในปีเดียวกันได้แสดงละครถึง 3 เรื่องคือมโหสถชาดก มหาบัณฑิตแห่งมิถิลานคร ในบท พระเจ้าวิเทหราช ตามด้วยเกราะเพชรเจ็ดสี ก่อนจะโด่งดังจากการรับบท เจิด ในละครเรื่องมนต์รักลูกทุ่ง ในปี พ.ศ. 2539 เขามีผลงานละครทั้งหมด 4 เรื่องคือดอกแก้ว รับบท ไม้ ดั่งดวงหฤทัย รับบทเป็น เบนลี ตามด้วยพันหนึ่งราตรี และทาสวังหลัง

จากนั้น ฉัตรมงคลมีผลงานละครเรื่อยมาโดยส่วนใหญ่เป็นผลงานที่ออกอากาศทางช่อง 7 แต่ขณะที่กำลังมีชื่อเสียงเขากลับถูกตำรวจจับในข้อหาพกพากัญชาจนทำให้ถูกช่อง 7 ซึ่งเป็นต้นสังกัดสั่งแบนเป็นเวลา 2 ปีจนต้องไปใช้ชีวิตเป็นเด็กเสิร์ฟอยู่ที่ซานฟรานซิสโก สหรัฐอเมริกา ก่อนจะกลับมาประกอบอาชีพเปิดท้ายขายของ และร่วมกับเพื่อนผลิตรายการโทรทัศน์ ก่อนจะกลับเข้าสู่วงการแสดงทั้งละครโทรทัศน์และละครพื้นบ้านโดยรับบทร้ายเป็นส่วนใหญ่

## ผลงาน
### ละครโทรทัศน์

### ละครสั้น
* (2539) – ชมรมขนหัวลุก ช่วง ละครเขย่าขวัญ เรื่อง คู่รักมรณะ
* (2539) – ชมรมขนหัวลุก ช่วง ละครเขย่าขวัญ เรื่อง เขตหวงห้าม
* (2566) - พิภพมัจจุราช ตอน พระผู้แบกกรรม

### ภาพยนตร์
* (2538) - บันทึก (ลับ) ลูกผู้หญิง
* (2551) - สียามา
* (2561) - ปาฏิหาริย์แก้วนาคราช

### มิวสิกวิดีโอ
* นายแบบและพระเอกมิวสิกวิดีโอคาราโอเกะ ค่าย Rose Media & Entertainment
* บัวตูมบัวบาน - ฟอร์เอฟเวอร์
* หลงกล – หิน เหล็ก ไฟ

## อ้างอิง

หมวดหมู่:นักแสดงชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทย
หมวดหมู่:นายแบบไทย
ค่าคงตัวไฟฟ้า

**ค่าคงตัวไฟฟ้า** (electric constant) หรือ **สภาพยอมของสุญญากาศ** (vacuum permittivity) เป็น ค่าคงตัวทางฟิสิกส์ ที่ใช้กันทั่วไปในทฤษฎีแม่เหล็กไฟฟ้า มักแทนด้วยสัญลักษณ์ \epsilon_0 ในระบบเอสไอ

ค่า \epsilon_0 สามารถนิยามได้ด้วยสูตรดังนี้

:  \epsilon_0\ \stackrel{def}{=}\ \frac {1}{\mu_0 {c_0}^2} 

โดยในทีนี้ c_0 คืออัตราเร็วของแสงที่แพร่กระจายในสุญญากาศ ส่วน \mu_0 คือค่าคงตัวแม่เหล็ก

ในระบบหน่วยเอสไอ ค่า c_0 ถูกกำหนดให้เป็น 299\ 792\ 458 เมตร / วินาที ค่า \mu_0 ถูกกำหนดเป็น 4\pi\times 10^{-7} เฮนรี / เมตร ดังนั้นค่า \epsilon_0 จึงถูกนิยามขึ้นตรงนี้ด้วยเป็น

:  \epsilon_0 \approx 8.854\ 187\ 817\ldots \times 10^{-12} แอมแปร์2 วินาที4 กิโลกรัม-1 เมตร-3 (หรือฟารัด / เมตร)

ค่าเหล่านี้ถูกระบุไว้ในรายงาน CODATA ปี 2006

ค่าคงที่ไฟฟ้านิยามขึ้นจากค่าการกระจัดทางไฟฟ้า \mathbf{D}\,\! โดย:

: \mathbf{D}\ \stackrel{def}{=}\ \epsilon_0\mathbf{E}+\mathbf{P}\,\!

ในที่นี้ \mathbf{E}\,\! คือค่าสนามไฟฟ้า ส่วน \mathbf{P}\,\! คือค่าความหนาแน่นโพลาไรเซชันแบบดั้งเดิมของไดอิเล็กตริก

## อ้างอิง

หมวดหมู่:ค่าคงตัวทางฟิสิกส์
เวกเตอร์พอยน์ติง

**เวกเตอร์พอยน์ติง** (Poynting vector) เป็น ปริมาณทางกายภาพ ที่แสดงความหนาแน่นของการไหลของพลังงานของสนามแม่เหล็กไฟฟ้า มีขนาดเป็นพลังงานที่ผ่านหน่วยพื้นที่ต่อหน่วยเวลา หน่วยเอสไอที่ใช้คือวัตต์ต่อตารางเมตร (W/m2)

ชื่อเวกเตอร์พอยน์ติงได้รับการตั้งชื่อตามผู้ริเริ่มนำมาใช้ในปี 1884 คือ จอห์น เฮนรี พอยน์ติง (John Henry Poynting) ในคลื่นแม่เหล็กไฟฟ้า เวกเตอร์พอยน์ติงจะชี้ไปในทิศทางของการแผ่ บางครั้งคนจึงเข้าใจความหมายของชื่อผิดว่ามาจากคำว่า pointing ที่แปลว่า "การชี้" อย่างไรก็ตาม ในตัวกลางแบบแอนไอโซทรอปิก เวกเตอร์พอยน์ติงจะชี้ไปในทางที่ต่างจากการแผ่ของคลื่นแม่เหล็กไฟฟ้า

เวกเตอร์พอยน์ติง **S** นิยามโดย

\boldsymbol{S} =\boldsymbol{E}\times\boldsymbol{H}

โดยในที่นี้ **E** คือ ความแรงสนามไฟฟ้า และ **H** คือ ความแรงสนามแม่เหล็ก

สำหรับในสุญญากาศ จะได้ว่า

\boldsymbol{S} =\frac{1}{\mu_0}\boldsymbol{E}\times\boldsymbol{B}

โดยที่ **B** คือ ความหนาแน่นฟลักซ์แม่เหล็ก และ \mu_0 คือ สภาพให้ซึมผ่านได้ของสุญญากาศ (ค่าคงที่แม่เหล็ก)

สำหรับภายในตัวกลาง สภาพให้ซึมผ่านได้ทางแม่เหล็กของตัวกลางคือ \mu=\mu_s\mu_0 โดยต้องคูณด้วยความสามารถในการซึมผ่านสัมพัทธ์ \mu_s และเวกเตอร์พอยน์ติงจะกลายเป็น

\boldsymbol{S} =\frac{1}{\mu}\boldsymbol{E}\times\boldsymbol{B}

## กฎการอนุรักษ์
ไดเวอร์เจนซ์ของเวกเตอร์พอยน์ติงคือ

\begin{align}
\nabla\cdot\boldsymbol{S}
 &= \nabla\cdot(\boldsymbol{E}\times\boldsymbol{H}) \\
 &= \boldsymbol{H}\cdot(\nabla\times\boldsymbol{E})
 -\boldsymbol{E}\cdot(\nabla\times\boldsymbol{H}) \\
 &= -\boldsymbol{H}\cdot\frac{\partial\boldsymbol{B}}{\partial t}
 -\boldsymbol{E}\cdot\frac{\partial\boldsymbol{D}}{\partial t}
 -\boldsymbol{E}\cdot\boldsymbol{j} \\
\end{align}

โดยที่ความหนาแน่นของพลังงานของสนามแม่เหล็กไฟฟ้าคือ

u=\frac{1}{2}(\boldsymbol{E}\cdot\boldsymbol{D}+\boldsymbol{H}\cdot\boldsymbol{B})

ดังนั้นได้สมการของความต่อเนื่องเป็น

\nabla\cdot\boldsymbol{S}
 +\frac{\partial u}{\partial t}
 =-\boldsymbol{E}\cdot\boldsymbol{j}

สมการนี้แสดงกฎทรงพลังงานในสนามแม่เหล็กไฟฟ้า ด้านขวามือแสดงถึงพลังงานที่สูญเสียไปเมื่อสนามแม่เหล็กไฟฟ้าทำงานกับประจุไฟฟ้าเนื่องจากแรงโลเรินตส์ โดยตีความได้ว่าเป็นกำลังไฟฟ้าต่อหน่วยปริมาตร

ความแรงของเวกเตอร์พอยน์ติงจะผันเปลี่ยนไปตามเวลาเนื่องจากสนามไฟฟ้าและสนามแม่เหล็กที่แกว่งไปมา ค่าเฉลี่ยตลอดเวลาของความเข้มของเวกเตอร์พอยน์ติงนั้นจะเรียกว่าความหนาแน่นฟลักซ์การแผ่รังสี คำนวณได้โดย

\boldsymbol{I} = \left\langle \boldsymbol{S} \right\rangle_T
 =\frac{1}{2T}\int_0^T \boldsymbol{S}\, dt

นอกจากนี้แล้ว ปริพันธ์ต่อพื้นที่ของเวกเตอร์พอยน์ติงคือ

\int_V \boldsymbol{S}\, dV

อาจตีความได้ว่าเป็นโมเมนตัมของสนามแม่เหล็กไฟฟ้า

## อ้างอิง

หมวดหมู่:เวกเตอร์
หมวดหมู่:ทฤษฎีสัมพัทธภาพพิเศษ
หมวดหมู่:ปริมาณทางกายภาพ
หมวดหมู่:แม่เหล็กไฟฟ้า
ทศรถ มาญฌี

**ทศรถ มาญฌี** (อักษรโรมัน: Dashrath Manjhi, 14 มกราคม 1934 – 17 สิงหาคม 2007) หรือเป็นที่รู้จักในชื่อ **เมาน์เตนแมน** () เป็นผู้ใช้แรงงานชาวอินเดียจากหมู่บ้านคหเลาร์ ใกล้กับนครคยา รัฐพิหาร ภรรยาของเขาเสียชีวิตสนปี 1959 จากการขาดเจ็บหลังร่วงจากภูเขา และจากภูเขาลูกเดียวกันนี้กั้นทางเชื่อมต่อไปยังโรงพยาบาลใกล้ ๆ ในเวลานั้น มาญฌีจึงตัดสินใจขุดทางถนนยาว 110 เมตร กว้าง 9.1&nbsp;เมตร ลึก 7.7&nbsp;เมตร ผ่านตรงสันเขาของเขาลูกนั้น โดยใช้เพียงแค่ค้อนกับสิ่วเท่านั้น หลังการขุดนาน 22 ปี ถนนของเขาก็ได้สำเร็จ และเชื่อมต่อพื้นที่อาตรี กับ วาฌีรคันจ์ ในอำเภอคยา เข้าด้วยกัน ร่นระยะทางจาก 55&nbsp;เหลือ 15&nbsp;กิโลเมตร และได้รับรางวัลเชิดชูเกียรติจากมุขนายกรัฐพิหาร นิตีศ กุมาร

## ชีวิตช่วงต้น
ทศรถ มาญฌี เกิดในครอบครัววรรณะมาญฌี กลุ่มหนึ่งของทลิต ซึ่งเป็นวรรณะต่ำสุดในอินเดีย เขาหนีออกจากบ้านตั้งแต่ยังเด็ก และไปทำงานในเหมืองถ่านหินแห่งหนึ่งในธนพาท ต่อมาเขาได้เดินทางกลับไปคหเลาร์ บ้านเกิด และสมรสกับฟัลคุนี เทวี (Falguni หรือ Phaguni Devi)

คหเลาร์ในเวลานั้น (และยังคงเป็นเช่นนั้นในปัจจุบัน) เป็นหมู่บ้านขนาดเล็กที่มีทรัพยากรไม่กี่อย่าง ทางใต้มีสันเขาอายุยุคเมโซโปรเตอโรโซอิก (1- 1.6 พันล้านปี) ส่วนหนึ่งของเทือกเขาราชคีร์ กั้นระหว่างคหเลาร์กับวาฌีรกันจ์ (Wazirganj) ซึ่งมีทรัพยากรต่าง ๆ มากกว่า

## การสร้างถนน

หลังเขาเดินทางกลับมาคหเลาร์ เขาได้ทำงานเป็นแรงงานภาคการเกษตร ในปี 1959 ภรรยาของเขาบาดเจ็บอย่างหนักหลังหล่นจากภูเขาและเสียชีวิตเนื่องจากไม่สามารถเดินทางไปยังโรงพยาบาลที่ใกล้ที่สุด ซึ่งอยู่ห่างไป  ได้ทัน รายงานบางแหล่งกล่าวว่าเธอได้รับบาดเจ็บขณะเดินไปตามทางแคบ ๆ ข้ามชะง่อนหินเพื่อนำน้ำหรืออาหารกลางวันไปให้มาญฌี ซึ่งต้องทำงานห่างจากหมู่บ้านที่ตำแหน่งทางใต้ของสันเขา รายงานอื่น ๆ เชื่อมโยงเส้นทางข้ามสันเขากับการที่เธอไปโรงพยาบาลไม่ทัน แต่ไม่ได้เกี่ยวกับการบาดเจ็บของของเธอ

ได้ตัดสินใจแก้ไขปัญหานี้หลังเธอเสียชีวิต ด้วยการตัดทางถนนข้ามสันเขานี้ เพื่อให้การเดินทางจากหมู่บ้านของเขาสามารถทำได้ง่ายขึ้น มาญฌีรู้สึกว่าเขาต้องทำอะไรสักอย่างแก่สังคม และการตัดถนนข้ามเขานี้จะช่วยให้คนในหมู่บ้านสามารถเข้าถึงบริการการแพทย์ได้ง่ายขึ้นมาก

เขาขุดทางถนนยาว 110 เมตร กว้าง 9.1 เมตร นี้เสร็จในเวลา 22 ปี (1960–1982) ใช้เพียงแค่ค้อนกับสิ่วเท่านั้น ทางถนนนี้ลดระยะทางระหว่างบริเวณอาตรี กับ วาฌีรกันจ์ ในอำเภอคยา ลงจาก 55&nbsp;กม เหลือ 15&nbsp;กม แม้ตอนแรกเขาจะถูกชาวบ้านในคหเลาร์ล้อเลียน แต่ท้ายที่สุดชาวบ้านเหล่านี้เป็นผู้ที่ได้รับประโยชน์มากจากทางถนนของมาญฌี มาญฌีได้ระบุว่า "แม้ชาวบ้านส่วนใหญ่จะล้อเลียนผมในตอนแรก แต่ก็มีอยู่สองสามคนที่ให้ความช่วยเหลือผ่านการให้อาหารผม และช่วยผมซื้อเครื่องมือต่าง ๆ"

ถนนโดยรัฐบาลอย่างเป็นทางการได้ปูขึ้นทับทางที่เขาสร้างในปี 2007 หลังมาญฌีเสียชีวิต

## การเสียชีวิต
มาญฌีเสียชีวิตจากมะเร็งตับอ่อน โดยก่อนเสียชีวิตได้รับตัวเข้าดูแลในสถาบัน AIIMS นิวเดลี ตั้งแต่วันที่ 23 กรกฎาคม 2007 และเสียชีวิตในวันที่ 17 สิงหาคม 2007 และได้รับการประกอบรัฐพิธีศพโดยรัฐบาลรัฐพิหาร

และรัฐบาลรัฐพิหารยังเสนอชื่อเขาเข้ารับปัทมศรีจากรัฐบาลกลางในปี 2006

ในปี 2016 ไปรษณีย์อินเดียได้ปล่อยดวงตราไปรษณียากรในชุด "ชาวพิหาร" ซึ่งมีมาญฌีเป็นหนึ่งในนั้นด้วย

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
อนันต์ สัมมาทรัพย์

**อนันต์ สัมมาทรัพย์** (12 ธันวาคม พ.ศ. 2487 – 24 มีนาคม พ.ศ. 2569) อดีตนักแสดงอาวุโสชาวไทย โด่งดังจากการแสดงภาพยนตร์และละครโทรทัศน์หลายเรื่องโดยรับบทร้ายเสียเป็นส่วนใหญ่

## ประวัติและการศึกษา
อนันต์ มีชื่อเล่นว่า หน่อย เกิดเมื่อวันที่ 12 ธันวาคม พ.ศ. 2487 ที่กรุงเทพมหานคร เป็นบุตรชายคนโตของนายประมวล กับนางจรัส สัมมาทรัพย์ โดยมีศักดิ์เป็นหลานชุติมา สุวรรณรัต อดีตผู้สร้างภาพยนตร์และผู้กำกับภาพยนตร์ชื่อดัง จบการศึกษาระดับชั้นประถมศึกษาและมัธยมศึกษาที่โรงเรียนปรินส์รอยแยลส์วิทยาลัย จังหวัดเชียงใหม่ โดยในสมัยเรียนเป็นนักกรีฑา ทำให้เมื่อโตขึ้นเขาชื่นชอบการแข่งขันรถจักรยานยนต์ และรถยนต์ โดยเคยลงแข่งรถแรลลี่กับปรีดา จุลละมณฑล อดีตนักกรีฑาชื่อดัง ต่อมาได้เข้าศึกษาระดับอุดมศึกษาที่คณะวิศวกรรมศาสตร์ จุฬาลงกรณ์มหาวิทยาลัย แต่เรียนไม่จบเนื่องจากออกจากมหาวิทยาลัยเสียก่อนในช่วงปี 2

หลังออกจากมหาวิทยาลัยเขาได้เข้าทำงานที่บริษัท มอริสันกูนูสันอินเตอร์แนชั่นแนล ของอเมริกาที่สัตหีบ เป็นเวลา 2 ปี จากนั้นจึงย้ายไปทำงานที่บริษัทแซมมอน เป็นเวลา 3 ปี และได้ย้ายไปใช้ชีวิตอยู่ที่ซานฟรานซิสโก สหรัฐอเมริกา

## เข้าสู่วงการ
อนันต์เข้าสู่วงการจากการชักชวนของสมชาย นิลวรรณ แมวมองชื่อดังในยุคนั้น โดยพาเข้าไปฝากที่รัชฟิล์มและได้แสดงหนังทีวีหลายเรื่อง จากนั้นได้รับการชักชวนให้แสดงภาพยนตร์โดยภาพยนตร์เรื่องแรกของอนันต์คือเรื่อง ไอ้แดง ของสวง ทรัพย์สำรวย จากการกำกับของรังสี ทัศนพยัคฆ์ ที่ออกฉายเมื่อปี พ.ศ. 2516 โดยแสดงเป็นพระเอกคู่กับนางเอกชื่อดังในยุคนั้นอย่างเพชรา เชาวราษฎร์ แต่ภาพยนตร์เรื่องนี้กลับไม่ประสบความสำเร็จ จากนั้นเขาก็มีผลงานทั้งภาพยนตร์และละครเรื่อยมา

## ผลงาน
### ภาพยนตร์

## ละคร
* 2542 ดาวคนละดวง
* 2542 รักไร้พรมแดน
* 2543 หัวใจสองภาค
* 2543 ชาติมังกร (รับเชิญ)
* 2544 แม่โขง (รับเชิญ)
* 2545 หัวใจไกลปืนเที่ยง
* 2547 แหวนทองเหลือง (รับเชิญ)

## อ้างอิง

หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงละครโทรทัศน์ชายชาวไทย
แอดาไมต์ (แร่)

**แอดาไมต์** เป็นแร่สังกะสี อาร์เซเนต ไฮดรอกไซด์ ที่มีสูตร Zn2AsO4OH เป็นแร่ธาตุที่มักเกิดขึ้นในเขตออกซิไดซ์หรือ โซน ผุกร่อนเหนือการเกิดแร่สังกะสี แอดาไมต์บริสุทธิ์ไม่มีสี แต่โดยปกติแล้วจะมีสีเหลือง เนื่องจากส่วนผสมของสารประกอบ Fe ส่วนสีเขียวนั้นเกิดขึ้นจากการแทรกของทองแดงในโครงสร้างแร่ โอลิเวไนต์เป็นทองแดงอาร์เซเนตที่มีโครงสร้างแบบไอโซโทปกับแอดาไมต์ และมีการแทนที่ระหว่างสังกะสีและทองแดงเป็นจำนวนมาก ทำให้เกิดสารตัวกลางที่เรียกว่า *คิวโรแอดาไมต์* ซิงโคลิเวไนต์เป็นแร่ธาตุที่เพิ่งค้นพบเมื่อไม่นานมานี้ ซึ่งเป็นแร่ธาตุระดับกลางที่มีสูตร CuZn(AsO4)(OH) แมงกานีส โคบอลต์และนิเกิล ก็สามารถเข้ามาแทนที่ในโครงสร้างเช่นกัน ซิงก์ฟอสเฟตที่คล้ายคลึงกันเรียกว่า ทาร์บุตไทต์

## การเกิดขึ้น
แอดาไมต์เกิดขึ้นเป็นแร่ธาตุทุติยภูมิในเขตออกซิไดซ์ของแหล่งแร่ไฮโดรเทอร์มอล ที่มีสังกะสีและสารหนู เกิดขึ้นร่วมกับสมิธโซไนต์ เฮมิมอร์ไฟต์ สโคโรไดต์ โอลิเวไนต์ แคลไซต์ ควอตซ์ เหล็ก และแมงกานีสออกไซด์

คริสตัลสีเหลืองไปจนถึงสีเขียวมะนาวสว่างพร้อมกับสารเรืองแสงที่โดดเด่น จึงทำให้แอดาไมต์เป็นที่ชื่นชอบในหมู่นักสะสมแร่ สามารถพบได้ในประเทศกรีซ, รัฐดูรังโกในประเทศเม็กซิโก และรัฐแคลิฟอร์เนียและรัฐยูทาห์ในสหรัฐ

แอดาไมต์ได้รับการตั้งชื่อตามฌีลแบร์ โฌแซ็ฟ อาด็อง นักวิทยาแร่ชาวฝรั่งเศส (1795–1881) ซึ่งเป็นผู้พบแร่นี้ครั้งแรกในปี 1866 ในชัญญาร์ซิโย จังหวัดโกเปียโป แคว้นอาตากามา ประเทศชิลี

## ดูเพิ่ม
* รายชื่อแร่
* รายชื่อแร่ธาตุที่ตั้งชื่อตามคน

## อ้างอิง

หมวดหมู่:แร่สังกะสี
หมวดหมู่:แร่อาร์เซเนต
หมวดหมู่:แร่เรืองแสง
วัดป่าภูผาสูง

**วัดป่าภูผาสูง** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองม่วง อำเภอปากช่อง จังหวัดนครราชสีมา อยู่บริเวณเขาช้างหลวงในเทือกเขาภูหลวง มีเนื้อที่ดูแลจำนวน 2,800 ไร่ พื้นที่เป็นป่าดิบแล้ง มีความสูง 760 เมตรเหนือจากระดับน้ำทะเล

เมื่อ พ.ศ. 2528–2530 เมื่อพระราชสังวรญาณ (หลวงพ่อพุธ ฐานิโย) ได้เริ่มสร้างวัดวะภูแก้ว โดยการส่งพระอาจารย์เจต ทีฆายุโก ซึ่งเป็นลูกศิษย์มาประจำอยู่ที่สำนักวัดวะภูแก้ว พระอาจารย์เจต์ได้เดินทางธุดงค์กรรมฐานที่บริเวณภูผาสูง ต่อมาาท่านได้ชักชวนพระอาจารย์ใจ พระเพื่อนสหธรรมิก ขึ้นมาปฏิบัติธรรม ณ สถานที่แห่งนี้ด้วย จน พ.ศ. 2533–2534 พระอาจารย์ใจ ซึ่งเป็นลูกศิษย์หลวงพ่อพุธ พร้อมคณะศิษย์วัดป่าสาลวัน ได้เดินทางขึ้นมาจำพรรษาที่บริเวณภูผาสูงนี้ ต่อมาพ.ศ. 2535 เจ้าหน้าที่กรมป่าไม้เข้าใจผิดคิดว่า พระจะเข้ามาบุกรุกทำลายป่า จึงได้ย้ายออกไปมีพระแวะเวียนเข้ามาจำพรรษาบ้าง แต่เป็นแบบชั่วคราว

พ.ศ. 2537 พระมหาธีรนาถ อคฺคธีโร ซึ่งเป็นสัทธิวิหาริกของหลวงพ่อพุธ ฐานิโย ท่านเดินธุดงค์จากวัดวะภูแก้วขึ้นมาบริเวณภูผาสูง และเกิดความพอใจในสถานที่แห่งนี้เป็นอย่างยิ่ง พบว่าบริเวณภูผาสูงนี้ป่าไม้ถูกตัดโค่นเป็นจำนวนมาก ในปีนั้นท่านจึงตัดสินใจอยู่จำพรรษาที่บริเวณเสนาสนะป่าภูผาสูงเพียงลำพัง เริ่มแรกพระมหาธีรนารถ อัคคะธีโร ตั้งเป็นสำนักสงฆ์กับทหารระดับสูงหลายนาย พยายามดูแลปกป้องป่า และดูแลสัตว์ป่าไม่ให้มีสิ่งรบกวน เริ่มแรกกรมป่าไม้ได้ให้พื้นที่ดูแลวัด 10 ไร่จากนั้นเพิ่มเป็น 2,656 ไร่ ในที่สุดตั้งเป็นวัดเมื่อวันที่ 24 กรกฎาคม พ.ศ. 2552

สิ่งก่อสร้างภายในวัดมีพระธาตุจอมผา (พระมหาธาตุเจดีย์ศรีภูผาสูง)

## อ้างอิง

ป่าภูผาสูง
หมวดหมู่:สิ่งก่อสร้างตั้งแต่ พ.ศ. 2552
เสือสั่งฟ้า 2 พยัคฆ์ผยอง

***เสือสั่งฟ้า 2 พยัคฆ์ผยอง*** () เป็นละครโทรทัศน์ไทย พ.ศ. 2556 ออกอากาศทางช่อง 7 ตั้งแต่วันที่ 30 มกราคม ถึง 11 เมษายน พ.ศ. 2556 ในวันพุธและพฤหัสบดี เวลา 20.25 น. (เวลามาตรฐานไทย) จำนวน 22 ตอน  เป็นภาคต่อของ *[[เสือสั่งฟ้า]]* ในปี พ.ศ. 2554

## เรื่องย่อ
ในปี พ.ศ. 2525 กรุงเทพมหานครฉลองครบรอบ 200 ปี กลุ่มโจรที่มีชื่อเสียงในสมัยรัชกาลที่ 5 นำโดยขุนโชติ (วินัย ไกรบุตร) ได้ฟื้นคืนชีพขึ้นมา ทำให้ เสือหาญ พันธุ์สิงห์ (เคลลี่ ธนะพัฒน์) ที่บวชเป็นพระต้องสึกออกมาและต้องทำพิธีชุบตัวให้กลับเป็นหนุ่มอีกครั้ง และได้พบกับ กล้า ไพรีพ่าย (วงศกร ปรมัตถากร) หลานชาย (ลูกชายคนเดียวของพลตำรวจตรีเพชรซึ่งเป็นลูกชายของเสือหาญ) และทั้งคู่ต้องร่วมมือกันต่อสู้กับขุนโชติจนทำให้กล้าได้เรียนวิชาอาคมและรับรู้ที่มาของตน

## นักแสดง

## อ้างอิง

หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยแนวแอ็คชั่น
ยากิโทริ: หน่วยทหารกล้าตาย

***ยากิโทริ: หน่วยทหารกล้าตาย*** () เป็นซีรีส์นวนิยายญี่ปุ่นเขียนโดยคาร์โล เซ็ง และวาดภาพประกอบโดย so-bin เริ่มตีพิมพ์โดยสำนักพิมพ์ฮายากาวะพับลิชชิงในเดือนสิงหาคม พ.ศ. 2560 ซีรีส์ออริจินัลเน็ตแอนิเมชันดัดแปลงผลิตโดยสตูดิโออาเร็กต์ ถือลิขสิทธิ์เผยแพร่โดยเน็ตฟลิกซ์ ฉายในเดือนพฤษภาคม พ.ศ. 2566

## สื่อ
### นวนิยาย
ซีรีส์นวนิยายเขียนโดยคาร์โล เซ็ง และวาดภาพประกอบโดย so-bin เริ่มตีพิมพ์โดยสำนักพิมพ์ฮายากาวะพับลิชชิงในวันทีี่ 8 สิงหาคม พ.ศ. 2560 วางจำหน่ายถึงเล่มที่ 2 เมื่อเดือนเมษายน พ.ศ. 2561

#### หนังสือนวนิยาย

### อนิเมะ
มีการประกาศสร้างเป็นออริจินัลเน็ตแอนิเมชันในงานอนิเมะเจแปนเมื่อวันที่ 25 มีนาคม พ.ศ. 2566 ผลิตโดยสตูดิโออาเร็กต์ กำกับโดยฮิเดกิ อัมโบะ เขียนบทโดยมิตสึยาซุ ซากาอิ ออกแบบตัวละครโดยอัตสึชิ ยามางาตะ และแต่งดนตรีประกอบโดยเค็ง อิชิอิ ฉายทางเน็ตฟลิกซ์ในวันที่ 18 พฤษภาคม พ.ศ. 2566

## ดูเพิ่ม
* *[[โอเวอร์ลอร์ด]]* ซีรีส์ไลต์โนเวลที่มีผู้วาดภาพประกอบเดียวกัน 

## อ้างอิง

## แหล่งข้อมูลอื่น

หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2566
หมวดหมู่:อนิเมะโอเอ็นเอในปี พ.ศ. 2566
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:อนิเมะออริจินอลของเน็ตฟลิกซ์
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:อนิเมะและมังงะที่สร้างจากนวนิยาย
ลอริอุสเวิลด์สปอตส์อะวอดส์ สาขานักกีฬาชายยอดเยี่ยมแห่งปี

**ลอริอุสเวิลด์สปอตส์อะวอดส์ สาขานักกีฬาชายยอดเยี่ยมแห่งปี** () เป็นรางวัลประจำปีที่ยกย่องความสำเร็จของนักกีฬาชายรายบุคคล รางวัลนี้มอบครั้งแรกในปี ค.ศ. 2000 โดยเป็นหนึ่งในเจ็ดรางวัลที่มอบให้ระหว่างพิธีประกาศรางวัลลอริอุสเวิลด์สปอตส์อะวอดส์ รางวัลนี้นำเสนอโดยมูลนิธิลอริอุสสปอร์ตฟอร์กูด ซึ่งเป็นองค์กรระดับโลกที่เกี่ยวข้องกับโครงการการกุศลกว่า 150 โครงการที่สนับสนุนเยาวชน 500,000 คน พิธีจัดขึ้นครั้งแรกเมื่อ 25 พฤษภาคม ค.ศ. 2000 ที่มงเต-การ์โล โดยเนลสัน แมนเดลา เป็นผู้กล่าวสุนทรพจน์สำคัญ ในปี ค.ศ. 2000 รายชื่อผู้ได้รับการเสนอชื่อชิงรางวัลทั้ง 6 รายการมาจากคณะกรรมการที่ประกอบด้วย "บรรณาธิการ นักเขียน และผู้ประกาศข่าวกีฬาชั้นนำของโลก" จากนั้นลอริอุสเวิลด์สปอตส์อะคาเดมี จะคัดเลือกผู้ชนะที่จะมอบรางวัลเป็นรูปปั้นลอริอุส ซึ่งสร้างสรรค์โดยคาร์เทียร์ ในพิธีมอบรางวัลประจำปีที่จะจัดขึ้นในสถานที่ต่าง ๆ ทั่วโลก รางวัลนี้ถือเป็นรางวัลอันทรงเกียรติอย่างสูง และมักถูกเปรียบเทียบว่าเป็นรางวัลด้านกีฬาที่เทียบเท่ากับ "ออสการ์"

## รายชื่อผู้ชนะและผู้ได้รับการเสนอชื่อ
[thumb|[โรเจอร์ เฟเดอเรอร์ ได้รับรางวัลสูงสุดเป็นประวัติการณ์ถึง 5 ครั้ง]]
[thumb|[ลิโอเนล เมสซิ ได้รับรางวัลในปี ค.ศ. 2020 และ 2023 และเป็นผู้ได้รับรางวัลเพียงคนเดียวที่เล่นกีฬาประเภททีม]]

## อ้างอิง

## แหล่งข้อมูลอื่น
* Official website
เปลือยรักวังต้องห้าม

***เปลือยรักวังต้องห้าม*** () เป็นภาพยนตร์เกาหลีใต้ปี ค.ศ. 2008 กำกับโดย ช็อน ยุน-ซู ดัดแปลงมาจากนวนิยายขายดีเรื่อง *Painter of the Wind* ของอี ช็อง-มย็อง ภาพยนตร์เรื่องนี้แสดงให้เห็นว่าชิน ยุน-บก จิตรกรในยุคโชซอนเป็นผู้หญิงที่ปลอมตัวเป็นผู้ชาย

*เปลือยรักวังต้องห้าม* เข้าฉายในโรงภาพยนตร์เกาหลีใต้เมื่อวันที่ 13 พฤศจิกายน ค.ศ. 2008 เป็นภาพยนตร์ที่มีผู้เข้าชมมากเป็นอันดับที่ 8 ของปี ค.ศ. 2008 โดยขายตั๋วได้ 2,364,482 ใบ

## อ้างอิง

หมวดหมู่:ภาพยนตร์เกาหลีใต้
หมวดหมู่:ภาพยนตร์ที่ออกฉายในปี พ.ศ. 2551
เทวดาเดินดิน

***เทวดาเดินดิน*** เป็นสตูดิโออัลบั้มเต็มชุดที่ 3 ของแจ้-ดนุพล แก้วกาญจน์ ออกวางแผงครั้งแรกเมื่อวันที่ 9 เมษายน พ.ศ. 2531 ภายใต้สังกัดนิธิทัศน์ โปรโมชั่น โดยได้วงพลอยและโอม-ชาตรี คงสุวรรณ จากวงดิ อินโนเซ้นท์ มาเป็นแบคอัพให้เหมือนกับ 2 อัลบั้มที่ผ่านมาคืออัลบั้มฝันสีทอง และของขวัญ และดนุพลยังคงทำหน้าที่โปรดิวเซอร์เหมือนเดิม

โดยในอัลบั้มชุดนี้มีเพลงดังมากมายเช่น เทวดาเดินดิน เพลงป็อปสนุก ๆ จากปลายปากกาของครูชาลี อินทรวิจิตร นิดนึงพอ โอ๊ย โอ๊ย เพลงช้าซึ้ง ๆ จากปลายปากกาของดนุพล ขออีกที เพลงในสไตล์สโลว์ร็อกที่ทำมิวสิกวิดีโอซีรีส์ออกมาถึง 3 ตอนนอกจากนี้ยังมี นินทากาเล เพลงที่ได้รับแรงบันดาลใจจากคำกลอนในวรรณคดีสุดคลาสสิกเรื่องพระอภัยมณี ความรู้สึกครั้งสุดท้าย เพลงช้า ๆ ที่ได้หนิง-นิรุตติ์ ศิริจรรยา มาเป็นพระเอกมิวสิกวิดีโอ เขียวเสียดดอย ที่เขียนถึงเหล่าทหารหาญ พ่อครู เพลงจากปลายปากกาของสันติ เศวตวิมล ที่เขียนถึงพระคุณของครูบาอาจารย์

## รายชื่อเพลง

## นักดนตรี
* ศิริศักดิ์ นันทเสน - กลอง
* ชาตรี คงสุวรรณ - กีตาร์ 
* วสุ แสงสิงแก้ว - คีย์บอร์ด
* ศักดิ์ บุญเรือง (มืด ไข่มุก) - เพอร์คัชชัน
* รักษ์ สวัสดิ์ซิตัง - กีตาร์
* อนุสาร คุณะดิลก - เบส
* สมบูรณ์ สุทธิสัตตบุศย์ - คีย์บอร์ด
* อิศรพงศ์ ชุมสาย ณ อยุธยา
* ปิติ ปิติวงศ์ - คีย์บอร์ด

## อ้างอิง

หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2531
หมวดหมู่:อัลบั้มเพลงของดนุพล แก้วกาญจน์
หมวดหมู่:อัลบั้มเพลงของค่ายนิธิทัศน์ โปรโมชั่น
กีฬาวอลเลย์บอลในซีเกมส์ 2023 – ทีมหญิง

การแข่งขัน**วอลเลย์บอลหญิง**ในซีเกมส์ 2023 จะจัดขึ้นในประเทศกัมพูชา ระหว่างวันที่ 9 ถึง 14 พฤษภาคม ค.ศ. 2023

## การจับสลาก
การจับสลากการแข่งขันวอลเลย์บอลหญิงจัดขึ้นในวันที่ 5 เมษายน ค.ศ. 2023 ที่พนมเปญ กัมพูชาในฐานะประเทศเจ้าภาพสามารถเลือกกลุ่มที่จะต้องการเล่นได้

## ประเทศที่เข้าร่วม

* 
* 
* 
* 
* 
* 
* 
* 

### ผู้เล่น

## รอบแรก

### กลุ่มเอ

|}



|}

### กลุ่มบี

|}



|}

## รอบสุดท้าย
### รอบจัดอันดับ 5–8

#### รอบจัดอันดับ 5–8


|}

#### รอบชิงอันดับที่ 7


|}

#### รอบชิงอันดับที่ 5


|}
**หมายเหตุ:** 

### รอบ 4 ทีมสุดท้าย

#### รอบรองชนะเลิศ


|}

#### รอบชิงเหรียญทองแดง


|}

#### รอบชิงเหรียญทอง


|}

## อันดับการแข่งขัน

## ดูเพิ่ม
* กีฬาวอลเลย์บอลในซีเกมส์ 2023 – ทีมชาย

## อ้างอิง

หมวดหมู่:ซีเกมส์ 2023
ซีเกมส์
ยศกร บูรพา

**ยศกร บูรพา** (เกิด 8 มิถุนายน พ.ศ. 2548) เป็นนักฟุตบอลอาชีพชาวไทยที่เล่นเป็นกองหน้าให้กับชลบุรี ในไทยลีก และทีมชาติไทย

เขาศึกษาในระดับชั้นมัธยมศึกษาที่โรงเรียนพลูตาหลวงวิทยา และมีส่วนสูง 187 เซนติเมตร

## ระดับทีมชาติ
เมื่อวันพุธที่ 26 เมษายน พ.ศ. 2566 ยศกรถูกเรียกติดทีมชาติไทยรุ่นอายุไม่เกิน 23 ปี สำหรับการแข่งขันกีฬาซีเกมส์ 2023  

เมื่อวันที่ 13 ตุลาคม พ.ศ. 2566 ยศกรถูกเรียกติดทีมชาติไทยชุดใหญ่และลงเล่นครั้งแรกในเกมที่ทีมชาติไทย พบกับ ทีมชาติจอร์เจีย

## เกียรติประวัติ
### ทีมชาติ
;ไทย รุ่นไม่เกิน 23 ปี
* ซีเกมส์  เหรียญเงิน: 2023, 2025

### รางวัลส่วนตัว
* ประตูยอดเยี่ยมประจำเดือนของไทยลีก 2: สิงหาคม 2567
* ดาวซัลโว ซีเกมส์: 2025

## อ้างอิง

หมวดหมู่:นักฟุตบอลจากจังหวัดจันทบุรี
หมวดหมู่:นักฟุตบอลทีมชาติไทย
หมวดหมู่:นักฟุตบอลชายชาวไทย
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลประจวบ
หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:ผู้เล่นในสิงคโปร์พรีเมียร์ลีก
หมวดหมู่:นักกีฬาไทยที่ได้เหรียญเงินซีเกมส์
มุมบริวสเตอร์

thumb|250x250px|ภาพวาดแสดงแสงที่ตกกระทบด้วยมุมบริวสเตอร์แล้วสะท้อนและหักเหเป็นแสงโพลาไรซ์
**มุมบริวสเตอร์** () หรือ **มุมโพลาไรซ์** () คือ มุมตกกระทบของแสงบนรอยต่อระหว่างตัวกลางซึ่งทำให้เกิดโพลาไรเซชันได้แสงสะท้อนออกมาจะเป็นแสงโพลาไรซ์แบบเส้นตรง ซึ่งแพร่ไปในทิศทางตั้งฉากกับมุมหักเห ชื่อมุมนี้ตั้งตามชื่อนักฟิสิกส์ชาวสก็อต เดวิด บริวสเตอร์ ซึ่งเป็นผู้ค้นพบ

## ทฤษฎี
เมื่อแสงตามธรรมชาติเกิดการสะท้อนและหักเหที่ส่วนรอยต่อระหว่างตัวกลางไอโซทรอปิกสองชนิด สถานะโพลาไรเซชันของแสงจะเปลี่ยนแปลงไป โดยปกติแล้ว แสงสะท้อนและแสงหักเหจะกลายเป็นแสงโพลาไรซ์บางส่วน และในแสงสะท้อน การแกว่งกวัดของแสงในแนวตั้งฉากกับพื้นผิวตกกระทบจะมากกว่าในแนวขนาน ในขณะที่แสงหักเหจะมีแนวโน้มตรงกันข้าม ระดับของโพลาไรเซชันของแสงสะท้อนจะสัมพันธ์กับมุมตกกระทบ เมื่อมุมตกกระทบเท่ากับมุมบริวสเตอร์ แสงสะท้อนจะกลายเป็นแสงโพลาไรซ์เชิงเส้นเฉพาะในแนวที่ตั้งฉากกับระนาบตกกระทบเท่านั้น

ให้ \theta_1 เป็นมุมตกกระทบ \theta_2 เป็นมุมหักเห แล้วให้ n_1 และ n_2 เป็นดรรชนีหักเหของตัวกลางทั้งสอง ตามกฎของสแน็ลแล้วจะได้ว่า

: n_1 \sin \left( \theta_1 \right) =n_2 \sin \left( \theta_2 \right)

และมุมบริวสเตอร์ \theta_B ซึ่งหมายถึงมุมตกกระทบที่ทำให้มุมสะท้อนและมุมหักเหตั้งฉากกันก็จะหาได้เป็น

: n_1 \sin \left( \theta_B \right) =n_2 \sin \left( 90 - \theta_B \right)=n_2 \cos \left( \theta_B \right)

จัดรูปใหม่ได้เป็น

: \theta_B = \arctan \left( \frac{n_2}{n_1} \right) 

ซึ่งก็หมายความว่า มุมบริวสเตอร์เท่ากับอาร์กแทนเจนต์ของอัตราส่วนของดรรชนีหักเหของตัวกลางทั้งสอง

## แอปพลิเคชัน
แว่นกันแดดแบบโพลาไรซ์ ใช้หลักการของมุมบริวสเตอร์เพื่อลดแสงโพลาไรซ์ที่สะท้อนจากผิวน้ำหรือพื้นถนน

ช่างภาพใช้หลักการเดียวกันนี้ในการลดแสงแดดที่สะท้อนจากผิวน้ำ ผิวกระจก หรือพื้นผิวอื่น ๆ ที่ไม่ใช่โลหะ
[center|frame| ภาพถ่ายหน้าต่างเดียวกันโดยใช้[กล้องถ่ายรูปเดียวกัน แต่ปรับโพลาไรเซอร์ให้หมุนเป็นมุมต่างกัน ในภาพด้านซ้าย มุมของโพลาไรเซอร์อยู่ในแนวเดียวกับมุมโพลาไรซ์ที่สะท้อนจากหน้าต่าง ทางด้านขวา โพลาไรเซอร์ถูกหมุน 90° จึงกำจัดแสงสะท้อนซึ่งเป็นแสงโพลาไรซ์มาก]]

## อ้างอิง

หมวดหมู่:ทัศนศาสตร์เชิงเรขาคณิต
หมวดหมู่:โพลาไรเซชัน
หมวดหมู่:ทัศนศาสตร์เชิงฟิสิกส์
หมวดหมู่:มุม